CELEX: 32002R1854
Language: mt
Date: 2002-10-17 00:00:00
Title: Ir-Regolament tal-Kummissjoni (KE) Nru 1854/2002 tas-17 ta’ Ottubru 2002 li jemenda r-Regolament (KE) Nru 2879/2000 li jistabbilixxi regoli dettaljati biex jiġi applikat ir-Regolament tal-Kunsill (KE) Nru 2702/1999 dwar miżuri li jipprovdu informazzjoni dwar, u biex jippromwovu, prodotti agrikoli f’pajjiżi terzi

Avviż Legali Importanti

|

32002R1854

Official Journal L 280 , 18/10/2002 P. 0007 - 0007

		Ir-Regolament tal-Kummissjoni (KE) Nru 1854/2002tas-17 ta’ Ottubru 2002li jemenda r-Regolament (KE) Nru 2879/2000 li jistabbilixxi regoli dettaljati biex jiġi applikat ir-Regolament tal-Kunsill (KE) Nru 2702/1999 dwar miżuri li jipprovdu informazzjoni dwar, u biex jippromwovu, prodotti agrikoli f’pajjiżi terziIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 2702/1999 ta’ l-14 ta’ Diċembru 1999 dwar miżuri li jipprovdu informazzjoni dwar, u li jippromwovu, prodotti agrikoli f’pajjiżi terzi [1], u partikolarment l-Artikolu 11 tiegħu,Billi:(1) Ir-Regolament tal-Kummissjoni (KE) Nru 2879/2000 [2], kif l-aħħar emendat bir-Regolament (KE) Nru 1955/2001 [3], jistabbilixxi r-regoli dettaljati biex jiġi applikat ir-Regolament imsemmi hawn fuq.(2) L-Artikolu 9(3) tar-Regolament (KE) Nru 2879/2000 jistabbilixxi t-30 ta’ Settembru bħala l-aħħar jum għad-deċiżjoni tal-Kummissjoni dwar il-programmi u l-korpi li jiġu magħżula biex jimplimentawh.(3) Il-proposti għall-programmi ppreżentati mill-Istati Membri fl-2002 jeħtieġu aktar informazzjoni, li ser tasal għand il-Kummissjoni dalwaqt.(4) F’dawn iċ-ċirkostanzi, sabiex l-eżami u l-għażla tal-programmi jistgħu jitlestew, id-data ta’ l-għeluq għad-deċiżjoni tal-Kummissjoni għandha tittawwal sal-15 ta’ Novembru 2002.(5) Il-miżuri maħsuba f’dan ir-Regolament huma skond l-opinjoni maħruġa fil-laqgħa konġunta tal-Kumitati ta’ Ġestjoni dwar il-promozzjoni tal-prodotti agrikoli,ADOTTAT DAN IR-REGOLAMENT:L-Artikolu 1L-aħħar subparagrafu ta’ l-Artikolu 9(3) tar-Regolament (KE) Nru 2879/2000 huwa sostitwit b’dan li ġej:"Għall-programmi ppreżentati fl-2002, il-Kummissjoni għandha tieħu deċiżjoni sal-15 ta’ Novembru 2002 l-aktar tard."L-Artikolu 2Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fis-17 ta’ Ottubru 2002.Għall-KummissjoniFranz FischlerMembru tal-Kummissjoni[1] ĠU L 327, tal-21.12.1999, p. 7.[2] ĠU L 333, tad-29.12.2000, p. 63.[3] ĠU L 266, tas-6.10.2001, p. 8.--------------------------------------------------